ANO ANG BENEPISYO SA PAGKAMATAY? Ang Benepisyo sa Pagkamatay ay ang cash benefit na ibinabayad bilang buwanang pensiyon o lump sum amount sa benepisyaryo ng namatay na miyembro. Ano ang mga uri ng benepisyo sa pagkamatay? 1. Buwanang Pensiyon - ipinagkakaloob sa pangunahing benepisyaryo ng namatay na miyembro na nakapagbayad ng 36 na buwanang kontribusyon bago ang semester ng pagkamatay. 2. Lump sum Amount - ipinagkakaloob sa pangunahing benepisyaryo ng namatay na miyembro na nakapagbayad ng kulang sa 36 na buwanang kontribusyon bago ang semester ng pagkamatay. Kung walang pangunahing benepisyaryo, ang mga pangalawang benepisyaryo ay babayaran ng lump sum amount. Sinu-sino sa mga benepisyaryo ng namatay na miyembro ang nararapat na tumanggap ng benepisyo sa pagkamatay? Ang benepisyo sa pagkamatay ay ipinagkakaloob sa pangunahing benepisyaryo ng namatay na miyembro. Ito ay ang legal na asawa, hanggang sa siya ay mag-asawang muli, at ang lehitimo, pinalehitimo o legal na inampon, at ilehitimong anak ng miyembro na hindi pa umabot ng 21 taong gulang, o kung lagpas sa 21 taong gulang, siya ay may kapansanan at walang kakayahang suportahan ang sarili dahil sa pisikal o mental na kapansanan na kanyang taglay simula pagkabata o nakuha noong siya ay bata pa. Kung walang pangunahing benepisyaryo, ang mga magulang ng namatay na miyembro ang ituturing na pangalawang benepisyaryo. Kung walang mga magulang, ang sinumang itinalaga ng miyembro sa kanyang SSS records ay ituturing na benepisyaryo. Kung walang itinalagang benepisyaryo, ang benepisyo ay babayaran sa kanyang legal na tagapagmana nang naaayon sa Law of Succession sa ilalim ng umiiral na Civil Code sa Pilipinas. Magkano ang halaga ng buwanang pensiyon? Ang halaga ng buwanang pensiyon ay ang pinakamataas na lalabas sa tatlong (3) sumusunod na kompyutasyon: 1. 300 + (20% x AMSC*) + (2% x AMSC) x (CYS** - 10); o 2. 40% x AMSC; o 3. Minimum pension na P1,000 kung mababa sa 10 CYS; o P1,200 kung may 10 CYS; o P2,400 naman kung may 20 CYS AMSC (Average Monthly Salary Credit) ** CYS (Credited Years of Service) Paano binabayaran ang buwanang pensiyon? Ang buwanang pensiyon ay babayaran sa pamamagitan ng itinalagang bangko ng benepisyaryo. Ang benepisyaryo ay may kalayaang pumili ng bangkong pinakamalapit sa kanyang tirahan, kung saan niya nais na matanggap ang benepisyo sa ilalim ng "SSS Pensioner's Remittance thru Bank Program". Ito ay naging epektibo noong Setyembre 1, 1993. Sa sandaling maaprubahan ang claim, magpapadala ng notice-voucher ang SSS sa benepisyaryo kung saan nakasaad kung kailan maaaring i-withdraw ang benepisyo sa bangko. Magkano ang halaga ng lump sum benefit? Ang pangunahing benepisyaryo ng namatay na miyembro na nakapagbayad ng kulang sa 36 buwanang kontribusyon bago ang semestre ng pagkamatay ay makatatanggap ng lump sum benefit, na pinakamataas sa: 1. Buwanang pensiyon sa bawat bilang ng naibayad na buwanang kontribusyon bago ang semester ng pagkamatay; o 2. Labindalawang beses ng buwanang pensiyon. Ang mga pangalawang benepisyaryo ng namatay na miyembro ay makatatanggap ng lump sum benefiit na katumbas ng: 1. 36 na beses ng buwanang pensiyon - kung ang miyembro ay nakapagbayad ng 36 na buwanang kontribusyon bago ang semester ng pagkamatay; o 2. Buwanang pensiyon sa bawat bilang ng naibayad na buwanang kontribusyon o labindalawang beses ng buwanang pensiyon, alinman ang mas mataas -kung ang miyembro ay nakapagbayad ng kulang sa 36 na buwanang kontribusyon bago ang semester ng pagkamatay. Mayroon pa bang ibang benepisyo na matatanggap ang benepisyaryo ng namatay na miyembro? Oo, makatatanggap din ang benepisyaryo ng 13th Month Pension na babayaran tuwing Disyembre at ng Funeral Grant, na ibabayad sa sinumang gumastos sa pagpapalibing ng namatay na miyembro. Ang lahat ng survivorship pensioners ay makatatanggap din ng P1,000 additional benefit epektibo Enero 1, 2017. Ang lahat ng survivorship pensioners bago ang pagpapatupad ng RA 7875 noong Marso 4, 1995 ay maaaring makinabang sa hospitalization benefits ng PhilHealth. Kailangan nilang magrehistro sa ilalim ng PhilHealth at magsumite ng DDR print-out na nagpapakita na ang uri ng claim ay pagkamatay at ang petsa kung kailan naging epektibo ang pensiyon, o kaya ay Death/ Survivorship Certification mula sa SSS na nagpapakita ng petsa kung kailan naging epektibo ang pensiyon. Ang mga survivorship pensioners naman matapos ipatupad ang RA 7875 noong Marso 4, 1995 hanggang sa kasalukuyan ay hindi na sakop ng nasabing benepisyo. Gayunpaman, sa mga nais na makinabang sa mga benepisyo ng PhilHealth, maaaring mag-enroll sa Individually-Paying Program (SE/VM) o sa Sponsored Program nito. Kung ang namatay na miyembro ay hindi nakapagbayad kahit isang kontribusyon, makatatanggap ba ng benepisyo sa pagkamatay at pagpapalibing ang kanyang mga benepisyaryo? Ang pangunahin at pangalawang benepisyaryo ng namatay na miyembro na walang naibayad na kontribusyon subalit nai-report sa SSS bilang empleyado, ay makatatanggap ng benepisyo sa pagpapalibing lamang. Sinu-sino ang itinuturing na mga dependents ng namatay na miyembro at ano ang mga benepisyong maaari nilang matanggap? Ang mga dependents ng isang namatay na miyembro ay makatatanggap ng Dependent's Pension na katumbas ng sampung porsyento (10%) ng buwanang pensiyon ng miyembro o P250, alinman ang mas mataas. Ito ay babayaran sa bawat anak na ipinagbuntis o legal na inampon bago o sa mismong petsa ng pagkamatay ng miyembro. Limang (5) anak lamang simula sa pinakabata ang bibigyan ng dependent's pension, at walang substitusyon. Ang mga itinuturing na dependents ay ang mga sumusunod: 1. Lehitimo, pinalehitimo, legal na inampon, at ilehitimong anak na: Walang asawa; • Walang trabaho; at • Wala pang 21 taong gulang, o kung higit sa 21 taong gulang, siya ay may kapansanan simula pagkabata o kaya ay nagkaroon ng kapansanan noong bata pa at walang pisikal o mental na kakayahan para suportahan ang sarili Kung mayroong lima (5) o higit pang lehitimo, pinalehitimo, legal na inampon at ilehitimong anak, ang lehitimo, pinalehitimo at legal na inampong mga anak ang bibigyan ng prayoridad sa dependent's pension. Sakaling kulang sa lima (5) ang lehitimo, pinalehitimo o legal na inampong mga anak, ang mga ilehitimong anak ay maaaring isali upang makumpleto ang maximum na limang (5) dependents. Hanggang kailan matatanggap ang Dependent's Pension? Ang Dependent's Pension ay matitigil kung ang ang lehitimo, pinalehitimo, legal na inampon at/o ilehitimong anak ay: namatay; • sumapit na sa 21 taong gulang, maliban na lamang kung may kapansanan; o nagkaroon ng permanenteng kapansanan noong bata pa at walang pisikal at mental na kakayahang suportahan ang sarili; • nag-asawa; • nagkaroon ng permanenteng trabaho. Ano ang takdang panahon o prescriptive period sa pagpa-file ng aplikasyon para sa benepisyo sa pagkamatay? Walang takdang panahon o prescriptive period sa pagpa-file ng unang aplikasyon para sa benepisyo sa pagkamatay. Anu-ano ang mga forms at dokumentong kailangan sa pagpa-file ng aplikasyon para sa benepisyo sa pagkamatay? Basic Documentary Forms/Requirements 1. Death Claim Application (DCA) Form; 2. Member's/Claimant's Photo and Signature Form
3. Death Certificate ng namatay na miyembro na nakarehistro sa Local Civil Registry (LCR) o in-issue ng Philippine Statistics Authority (PSA) o ng Vital Statistic Office sa ibang bansa/County of host country o Report of Death na in-issue ng Philippine Embassy/Consulate General 4. Sinumpaang Salaysay o Filer's Affidavit 5. Affidavit na alinman sa mga sumusunod na nararapat: a. Affidavit of Death Benefit (SSS Form CLD-1.3A) kung ang claimant ay pangunahin o pangalawang benepisyaryo b. Joint Affidavit of two disinterested persons (SSS Form CLD-1.3) na walang kinalaman sa miyembro kung ang claimant ay designated beneficiaries o legal na tagapagmana ng miyembro 6. Single savings account/passbook/ ATM UMID/ debit or cash card na naka-enroll bilang ATM/accomplished cash card enrollment form/validated deposit slip
Kung ang ATM card ng babaeng claimant ay sa ilalim pa rin ng kanyang pagkadalaga, magsumite ng Marriage Contract/Certificate
Kung ang claimant ay hindi makapagbukas ng account sa bangko o makapag-apply ng debit/cash card, magsumite ng Written Request for Exemption sa Pensioner's Remittance Program 7. Mga pangunahing ID card/dokumento na may larawan, pirma at sumailalim sa biometric data capture process - alinman sa mga sumusunod: a. UMID card b. SSS ID card c. Alien Certificate of Registration d. Driver's License e. Firearm Registration f. License to Own and Possess Firearms g. National Bureau of Investigation (NBI) Clearance h. Permit to Carry Firearms Outside of Residence i. Postal Identity card j. Seafarer's Identification and Record Book (Seaman's Book) k. Voter's ID card Kung walang pangunahing ID card/dokumento ang filer, kailangang ipakita ang orihinal at isumite ang photocopy ng alinmang dalawang (2) ID cards/documents na parehong may pirma at kahit isang may larawan. Karagdagang Dokumentong Kinakailangan Kung ipa-file ng Pangunahing Benepisyaryo: 1. Marriage Contract ng namatay na miyembro na nakarehistro sa LCR o in-issue ng PSA o ng foreign government o Report of Marriage na in-issue ng Philippine Embassy/Consulate General 2. Birth Certificate ng menor de edad na anak ng miyembro na nakarehistro sa LCR o in-issue ng PSA o ng foreign government o Report of Birth na in-issue ng Philippine Embassy/Consulate General Decree of Adoption o Certificate of Finality of Judgment kung ang dependent na anak ng miyembro ay legal na ampon Kung ipa-file ng Pangalawang Benepisyaryo: 1. Birth Certificate ng namatay na miyembro na nakarehistro sa LCR o in-issue ng PSA 2. Death Certificate na nakarehistro sa LCR o in-issue ng PSA ng mga sumusunod, alinman ang naaayon: • Asawa, kung ang miyembrong namatay ay biyudo/biyuda na nang mamatay • Dependent na mga anak • Magulang ng miyembro, kung isa sa mga magulang ay patay na 3. Marriage Certificate ng mga magulang na rehistrado ng LCR o in-issue ng PSA kung ang petsa ng pagkamatay ng miyembro ay bago ika-24 ng Mayo 1997 4. Affidavit na nagpapatunay na ang mga magulang ay umaasa sa suporta ng namatay na miyembro (mayroong prescribed form) Note: Kung ang miyembro ay namatay sa edad na 65 taong gulang, ang death certificate ng magulang ay hindi na kailangang isumite. Kung ipa-file ng Designated Beneficiaries/Legal na Tagapagmana: 1. Death Certificate na nakarehistro sa LCR o in-issue ng PSA ng mga sumusunod, alinman ang naaayon: Asawa, kung ang miyembrong namatay ay biyudo/biyuda na nang mamatay • Dependent na mga anak • Mga magulang ng miyembro Note: Kung ang miyembro ay namatay sa edad na 65 taong gulang, ang death certificate ng magulang ay hindi na kailangang isumite. Iba pang designated beneficiary/ies kung ang claim ay ipa-file ng designated beneficiaries • Iba pang legal na tagapagmana (ito ay alinsunod sa law of succession sa ilalim ng Civil Code of the Philippines) kung ang claim ay ipa-file ng legal na tagapagmana Note: Kung ang miyembro ay wala pang 65 taong gulang nang mamatay ngunit 65 taong gulang na ang kanyang mga magulang sa kanyang pagkamatay, ang death certificate ng mga lolo at lola ay hindi na kinakailangang isumite 2. Birth Certificate ng namatay na miyembro 3. Birth Certificate ng kahit sa dalawang legal na tagapagmana kung ang magpa-file ng claim ay ang mga legal na tagapagmana Kung may kapansanan ang claimant at ipa-file ng tagapangalaga (guardian): 1. Aplikasyon para sa Representative Payee (CLD-15) at Guarantor's BondForm (BPN 107) 2. Member's/Claimant's Photo and Signature Form (para sa tagapapangalaga) 3. In-Trust-For Savings Account 4. Medical Certificate na in-issue ng attending physician ng dependent na anak sa loob ng tatlong buwan simula sa petsa ng pag-file ng claim na kumpirmado o sertipikado ng Medical Specialist ng SSS. Kung may kapansanan ang dependent na anak ng miyembro at ang tagapangalaga ay ang magulang: 1. Medical Certificate na in-issue ng attending physician ng dependent na anak sa loob ng tatlong buwan simula sa petsa ng pag-file ng claim na kumpirmado o sertipikado ng Medical Specialist ng SSS. Kung ang tagapangalaga ng dependent na anak ay hindi ang magulang 1. Aplikasyon para sa Representative Payee (CLD-15) at Guarantor's Bond Form (BPN 107) 2. In-Trust-Form Savings Account Kung may kapansanan ang dependent na anak ng miyembro at ang tagapangalaga ay hindi surviving legal spouse o common-law-spouse 1. Aplikasyon para sa Representative Payee (CLD-15) at Guarantor's Bond Form (BPN 107) 2. In-Trust-For Savings Account 3. Medical Certificate na ini-issue ng attending physician ng dependent na anak sa loob ng tatlong buwan mula sa petsa ng pag-file ng claim na kumpirmado o sertipikado ng Medical Specialist ng SSS. Kung magpa-file ng benepisyo sa pagkamatay sa ilalim ng Bilateral Social Security Agreement (SSA) Liaison Form sa ilalim ng Administrative Agreement ng Bilateral Social Security Agreement (SSA) na may impormasyon na sumusunod: − Detalye ng claim application − Insurance period sa ilalim ng batas ng SS ng ibang bansa Kung ipa-file ang aplikasyon sa pamamagitan ng isang Kinatawan o Representative: 1. Valid ID cards o dokumento ng kinatawan; at 2. Letter of Authority (LOA) na pirmado ng claimant; o Special Power of Attorney (SPA) na nagbibigay ng kalayaan sa kinatawan na maghain at pumirma para sa miyembro Note: Ang LOA/SPA ay may bisa sa loob ng anim (6) na buwan kung in-issue sa Pilipinas at isang (1) taon naman kung in-issue sa ibang bansa. Saan maaaring mag-file ng claim para sa benepisyo sa pagkamatay? Ang mga aplikasyon para sa benepisyo sa pagkamatay ay maaaring i-file sa alinmang sangay ng SSS. SOCIAL SECURITY SYSTEM 917-7777 SSSPh MySSSPhilippines Published by the SSS Corporate Communications Dept. September 2018 SOCIAL SECURITY SYSTEM BENEPISYO SA PAGKAMATAY